B’referenza għal rapport li dehru dwar l-abbozz tal-budget ta’ Malta mibgħut lill-Kummissjoni Ewropea, il-Gvern Malti ddikjara li m’għandu l-ebda indikazzjoni f’dan is-sens. Ikkuntattjat minn tvm.com.mt, kelliem fl-uffiċċju tal-Prim Ministru qal li l-Gvern jinsab kunfidenti li l-proċess dwar il-budget ta’ pajjiżna se jiġi konkluż b’mod pożittiv. Huwa ċċara li sal-lum il-Kummissjoni Ewropea titlob kjarifiki lill-Gvernijiet dwar l-abbozzi tal-budgets tagħhom u li d-deċiżjoni tittieħed fl-aħħar tax-xahar. Qal li din hija t-tieni sena li proċedura simili ġiet introdotta fl-Unjoni Ewropea, u fil-każ ta’ Malta, l-issue prinċipali hija meta jitħabbru miżuri relatati mal-budget u kif l-iskeda Maltija tkun tista taqbel ma’ dik Ewropea.